《握金钗 颓髻空楼，伤春抱恨，已不是廷红伫绿时矣。》
清代·姚燮

衾独梦都稀，灯残夜知尽。可怜花病人病。风峭烟凄霜还紧。

眠未妥，起偏慵，妆又困。

帘卷复垂帘，惊心乱红损。不知飘远飘近。搅著杨花去无准。

游燕断，宿鸦空，啼鹃隐。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。